Na podlagi 27. El. Zakona o gimnazijah (Uradni list RS, št. 1/07 — uradno prečiščeno besedilo, 68/17, 6/18 — ZIO-I in 46/19), 56. él. Zakona o poklicnem in strokovnem izobraževanju (Uradni list RS, št. 79/06, 68/17 in 46/19), 4. in 5. té. 4. El. Pravilnika o šolskem redu v srednjih šolah (Uradni list RS, št. 30/18 in 70/19) in Odloka o začasnih ukrepih za zmanjšanje tveganja okužbe in širjenja okužbe z virusom SARS-CoV-2 (Uradni list RS, št. 188/20, 193/20, 198/20, 2/21, 5/21, 9/21, 12/21, 15/21, 20/21 in 25/21) izdaja ravnateljica srednje šole Ravne, mag. Ivanka Stopar, naslednjo dopolnitev Šolskih pravil srednje šole Ravne:

Dijaki se morajo pri gibanju in zadrževanju v učilnicah in skupnih prostorih šole ravnati v skladu s Priporočili za uporabo mask v času širjenja okužbe s SARS-CoV-2 (NIJZ), ki so vezana na veljavnost vladnega Odloka o začasnih ukrepih za zmanjšanje tveganja okužbe in širjenja okužbe z virusom SARS-CoV-2. Ravnateljica vsak konec tedna, pred začetkom pouka v naslednjem tednu, preveri vladni Odlok o začasnih ukrepih za zmanjšanje tveganja okužbe in širjenja okužbe z virusom SARS-CoV-2 in priporočila NIJZ ter v skladu z njimi na vidnem mestu, pred vstopom v skupne prostore šole, objavi sklep o obveznem nošenju obraznih zaščitnih mask pri gibanju in zadrževanju v učilnicah in skupnih prostorih šole, veljaven največ 7 dni.

Neupoštevanje sklepa iz prejšnjega odstavka se šteje kot kršitev šolskih pravil. V skladu s 3. tč. 6. čl. Pravilnika o šolskem redu v srednjih šolah se dijaku ob prvi ugotovljeni kršitvi zaradi neupoštevanja sklepa iz prejšnjega odstavka izreče opomin, ob drugi in nadaljnjih kršitvah pa ukor. Če je dijak s kršitvijo sklepa iz prejšnjega odstavka neposredno ogrozil zdravje ali življenje drugih oseb, tako da je zaradi opustitve nošenja ali načina nošenja zaščitne maske okužil eno ali več oseb in so te osebe zbolele s težjim potekom bolezni covid-19, ali pa so mu bili zaradi zaporednih kršitev sklepa iz prejšnjega odstavka izrečeni štirje ukori, se ga v skladu s 27. a. čl. Zakona o gimnazijah in 56. a. čl. Zakona o poklicnem in strokovnem izobraževanju lahko izključi iz šole.

Dopolnitev začne veljati naslednji dan po objavi na spletnih straneh Srednje šole Ravne.

 Ravnateljica: mag. Ivanka Stopar

Ravne, 5. 3. 2021

!